Par dimayê destpêkerdişê dîyalogê DYE'yî reyde, Koreya Vakurî wextêk ceribnayîşê fuzeyan dabî vindernayene. Ajansê xeberan ê fermî yê Koreya Vakure KCNA da zanayene, dimayê ceribnayîşê fuzeyanê menzîlkilman, ewro ferman ameyo dayene ke fuzeyê bi menzîldergî bêrê ceribnayene.
Xebere de ame vatene, serekê Koreya Vakure Kîm Jong Un vizêrî wextê 'tetbîqatê eskerî' de ferman da ke fuzeyê menzîldergî bêrê ceribnayene. Artêşa Koreya Başûre bi eşkerayîyêk dabî zanayene, Koreya Vakure di fuzeyê menzîlkilmî 270 heta 420 kîlometreyî ceribnayî. Balkêş o, dimayo ke Temsîlkarê Taybet ê DYE’yî yê seba Koreya Vakure Stephen Biegun rest paytextê Koreya Başûre Seulî, Koreya Vakure  zî fuzeyê menzîlkilmî ceribnayî.
